Professor på Aalborg Universitet Sergey Bozhevolnyi præsenterer for anden gang på et år et videnskabeligt gennembrud i det toneangivende tidsskrift Nature. En af de største sejre, en naturvidenskabelig forsker kan opnå, er at få offentliggjort sine resultater i det prestigefyldte internationale tidsskrift. Det skriver universitetet i en pressemeddelelse. Sergey Bozhevolnyi er professor i nanooptik ved Institut for Fysik og Nanoteknologi på Aalborg Universitet. Han er en af de mest citerede danske forskere inden for nanoteknologi, og er med til at skabe grundlaget for design og fremstilling af revolutionerende komponenter til optiske computerchips. I dag anvendes chips med elektriske signaler, men når teknologierne er klar, vil avancerede chips endvidere operere med optiske signaler. En af fordelene er, at lys løber hurtigere end elektroner, og at man på denne måde kan overføre væsentligt større datamængder.

Referat:
Aalborg Universitet på det videnskabelige verdenskort